BBC Hausa - Hotuna da Bidiyo - Dusar kankara ta mamaye wasu sassan Amurka
An sabunta: 31 ga Oktoba, 2011 - An wallafa a 11:23 GMT
Dusar kankara ta mamaye wasu sassan Amurka
Miliyoyin Amurkawa daga garin Maine zuwa Maryland sun shafe karshen makon da ya gabata ba tare da wutar lantarki ba sakamakon karkarar da ke zuba a yankin Arewa maso gabashin Amurka, ciki harda birnin New York. Hukumar kula da yanayi ta kasa ta yi gargadin cewa za a fuskanci mummunan yanayi a kan titunan kasar. Harkokin sufuri sun tsaya cak, inda aka soke tashin jirage da dama, sannan aka ayyana dokar tabaci a wasu biranen. Kawo yanzu an tabbatar da mutuwar mutane tara saboda mummunan yanayin. Har ta birnin Washington ma bai tsira daga wannan yanayi ba. A birnin Vermont na jihar New England wacce ta yi fice sakamakon kyawawan firannin da take da su, a yanzu dusar kankarar ta lullube firannin inda ta kara musu kyau. Dusar kankarar da ke zuba dai ta haifar da tsaiko ga rayuwar jama'a ta yau da kullum a sassa daban-daban na Amurka. Sai dai duk da haka kankarar bata hana jama'a zuwa kallon gasar NFL ba, inda dusar kankara ta mamaye wurin ajiye motoci a wasan New York Giants da Miami Dolphins a New Jersey.